CELEX: 32017R2460
Language: hr
Date: 2017-10-30 00:00:00
Title: Uredba Komisije (EU) 2017/2460 оd 30. listopada 2017. o izmjeni Priloga VII. Uredbi (EZ) br. 882/2004 Europskog parlamenta i Vijeća o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja, u pogledu popisa referentnih laboratorija Unije (Tekst značajan za EGP. )

29.12.2017   
            
            
               HR
            
            
               Službeni list Europske unije
            
            
               L 348/34
            
         UREDBA KOMISIJE (EU) 2017/2460
   оd 30. listopada 2017.
   o izmjeni Priloga VII. Uredbi (EZ) br. 882/2004 Europskog parlamenta i Vijeća o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja, u pogledu popisa referentnih laboratorija Unije
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi poštivanja propisa o hrani i hrani za životinje te propisa o zdravlju i dobrobiti životinja (1), a posebno njezin članak 32. stavak 5.,
   budući da:
   
               (1)
            
            
               Uredbom (EZ) br. 882/2004 utvrđuju se opći propisi za provođenje službenih kontrola radi provjeravanja poštivanja propisa, među ostalim, o higijeni hrane. U skladu s tom uredbom, referentni laboratoriji Europske unije („referentni laboratoriji EU-a”) nadležni su, prije svega, za dostavu podataka o analitičkim metodama nacionalnim referentnim laboratorijima i za koordinaciju primjene tih metoda. Referentni laboratoriji EU-a navedeni su u Prilogu VII. toj uredbi.
            
         
               (2)
            
            
               Radni program referentnog laboratorija EU-a za mlijeko i mliječne proizvode usmjeren je prvenstveno na pružanje analitičkih metoda i osiguranje zajedničkog pristupa međulaboratorijskim provjerama kvalitete rada koje provode nacionalni referentni laboratoriji u pogledu oznaka kvalitete, kao što je broj somatskih stanica i mikroba. Službeni laboratoriji koji provode službene kontrole i laboratoriji kojima se sve više obraćaju subjekti u poslovanju s hranom radi analize oznaka kvalitete, koje su jedan od čimbenika pri određivanju cijene mlijeka prikupljenog na poljoprivrednim gospodarstvima, sad raspolažu vrhunskim stručnim znanjem o ispravnom provođenju tih analiza.
            
         
               (3)
            
            
               Referentni laboratorij EU-a za mlijeko i mliječne proizvode više nije potreban na razini Unije. Stoga ga je potrebno ukloniti s popisa referentnih laboratorija EU-a utvrđenog u Prilogu VII. Uredbi (EZ) br. 882/2004.
            
         
               (4)
            
            
               Prilog VII. Uredbi (EZ) br. 882/2004 trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   U Prilogu VII. dijelu I. Uredbe (EZ) br. 882/2004 briše se točka 1.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. listopada 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 165, 30.4.2004., str. 1.